title: "Prominens (Geografii)"
text: "At dominans faan en berag as di kurtest wai faan san toop bit tu en ponkt, di likehuuch as. Trinjam di berag k\u00f6nst d\u00fc en kreis tiakne m\u00e4 di raadius faan't dominans. Uun didiar kreis as nian steed huuger \u00fcs di berag. Diar as hi dominant. Di huuchst berag \u00fc\u00fcb a eerd as di Mount Everest, an auer diar n\u00e4\u00e4n huugeren berag as, woort sin dominans miast m\u00e4 di hualew eerdamkreis (\u2248 20.000 km) liksaat.\n\nAt prominens (huuchsjiisk: Schartenh\u00f6he) ment det h\u00f6\u00f6chde, diar d\u00fc tumanst ufstiig skel, am faan en berag tu en huugeren berag tu kemen. Wan diar n\u00e4\u00e4n huugeren berag \u00fc\u00fcb a lunwai tu finjen as, do as det prominens lik m\u00e4 det h\u00f6\u00f6chde auer siapeegel.\n\nB\u00fctj geograafisk laag an h\u00f6\u00f6chde san jodiar tau k\u00e4\u00e4ntaalen nuadag f\u00f6r't beskriiwang faan en berag.\n\nLuke uk diar \n 86 berger m\u00e4 en dominans faan muar \u00fcs 1.000 km (huuchsjiisk)\n\nGeomorfologii"